ΔΕΛΤΙΟ ΤΥΠΟΥ

16η Ευρωπαϊκή Νύχτα Χωρίς Ατυχήματα – **15 ΟΚΤΩΒΡΙΟΥ 2022**

Αλκοόλ και οδήγηση δεν πάνε μαζί

Με κεντρικό ιδέα ότι "αλκοόλ και οδήγηση δεν πάνε μαζί", θα πραγματοποιηθεί στον Βόλο η "***16η Ευρωπαϊκή Νύχτα Χωρίς Ατυχήματα***” το Σάββατο, 15 Οκτωβρίου 2022, 20:00-23:00. Στη δράση αυτή το Πανεπιστήμιο Θεσσαλίας συγκαταλέγεται στους θεσμικούς συνεργάτες και είναι η 4η χρονιά που υποστηρίζεται από φοιτητές και φοιτήτριες της Ομάδας Εθελοντών του ΠΘ (απόφαση Πρυτανικού Συμβουλίου.Σ. 219/04-10-2022).

Η  δράση πραγματοποιείται με τη συνδιοργάνωση των Περιφερειών Αττικής, Δυτικής Ελλάδας, Κρήτης, και Πελοποννήσου, τελεί υπό την Αιγίδα της Περιφέρειας Κεντρικής Μακεδονίας και της Κ.Ε.Δ.Ε. (Κεντρική Ένωση Δήμων Ελλάδας), με την αρωγή της ΕΛ.ΑΣ. και τη συμβολή της Τροχαίας στις κατά τόπους εκδηλώσεις. Πολύτιμοι συνεργάτες η Συμμαχία για την Ασφάλεια και τον Πολιτισμό στο Δρόμο «Δρόμοι στο Μέλλον», ο Ελληνικός Ερυθρός Σταυρός, το Πανεπιστήμιο Πατρών, το Πανεπιστήμιο Πελοποννήσου, το Πανεπιστήμιο Θεσσαλίας και το Εργαστήριο Μεταφορών & Λήψης Αποφάσεων του Τμήματος Ναυτιλίας και Επιχειρηματικών Υπηρεσιών του Πανεπιστημίου Αιγαίου.

Στην πόλη του Βόλου το σημείο υλοποίησης της δράσης θα είναι το ουζερί «ΤΑ ΚΥΜΑΤΑ» στην παραλία του Βόλου. Στη δράση συμμετέχουν περισσότεροι από 30 εθελοντές φοιτητές και εθελόντριες φοιτήτριες από διάφορα Τμήματα του ΠΘ υπό τον συντονισμό της Χριστίνας Ρούση, Επίκ. Καθ. στο Παιδαγωγικό Τμήμα Ειδικής Αγωγής του Π.Θ.

Το μήνυμα της βραδιάς θα είναι “**αλκοόλ και οδήγηση δεν πάνε μαζί**”.

Δείτε και εδώ: <https://www.ioas.gr/teleutaia_nea/4987/16i_Europaiki_Nuchta_Choris_Atuchimata__Sabbato__15_Oktobriou_2022.htm/>